Kiva nähdä taas.
Tässä jaksossa puhumme siitä, miten ihmiseen tulee demoni.
Rukoilen ensin.
Herra Jeesus, tule jälleen ja pystytä suojamuuri -
meidän kaikkien ja kaikkien katsojien, heidän perheidensä ja ystäviensä ylle.
Kiellämme vihollista etsimästä kostoa tämän opetuksen takia.
Vihollinen on sidottu valon, totuuden ja oikeuden kahleisiin.
Ne asetetaan erilleen ja heitetään tyrmään enkelten vartioitaviksi.
Jeesus, tuo taivaallinen joukkosi ympärillemme täyttämään kentät.
Avaa taivaat yllämme ja vuodata elävää vettäsi yllemme. Virvoita meitä.
Anna totuutesi ja sen, mitä tänään haluat meille antaa.
Pyydän erityistä suojamuuria perheeni, omaisuutemme ja taloutemme ylle -
sekä suhteidemme ylle.
Siunaan vihamiehiäni ja lähimmäisiäni.
Herra Jeesus, tule nyt Totuuden Hengellä.
Auta ihmisiä ymmärtämään, miten vihollinen toimii.
Jeesuksessa Kristuksessa rukoilen. Aamen.
Paavali puhui seurakunnalle ja sanoi, -
että he tietävät, miten vihollinen toimii.
Olen törmännyt siihen, että monet kristityt -
eivät tiedä, miten vihollinen toimii, -
miten demoni menee ihmiseen ja mitä on demonisuus.
Yritän valaista sitä hieman teille tänään.
Tahdon kertoa eräästä keskustelusta, -
jonka aikana sain itse vapautua.
Olin seminaarissa.
Olin valmistumassa pastoriksi.
Olin käymässä kotona isäni luona.
Isäni oli aina ollut vapaamuurari. Hän saavutti 32. asteen.
Äitinikin kuului naistenjärjestöön.
Isäni oli presbyteerikirkon vanhin.
Hän rakasti Jeesusta mutta oli sekaantunut muuhun.
Olin huolissani siitä, että hän oli vapaamuurari.
Pyysin häntä eroamaan siitä, sillä sellaisessa ei saisi olla mukana.
Hän ei ikinä kuunnellut.
Viimeisen keskustelun jälkeen olin menossa huoneeseeni.
Herra sanoi minulle: "Anna isäsi olla. Jätä hänet minulle.
Rukoile hänen puolestaan. Se koskettaa muuten sinuakin."
Ajattelin: "Miten se koskettaa minua?"
En ollut ikinä ollut mukana vapaamuurarien toiminnassa.
Minut oli kutsuttu mukaan mutta olin kieltäytynyt.
Palasin kouluun. Yhtenä päivänä äiti soitti.
Hän oli aivan täpinöissään.
Hän sanoi: "Et usko, mitä on tapahtunut!
Isä luki hänelle antamani kirjan vapaamuurariuden myrkyllisyydestä.
Hän ymmärsi, ettei se ole Jumalasta.
Hän on eronnut siitä kirjallisesti.
Hän heitti sormuksensa järveen ja poltti kaikki materiaalit.
Kirkon vanhimmat ovat nyt meillä.
He rukoilivat, ja Pyhä Henki lankesi kaikkien ylle.
Kaikki puhuvat nyt kielillä."
Olin ihmeissäni. Isä ei kuunnellut minua, mutta äitiä hän kuunteli.
Äidillä täytyi olla hyvä vaikutus.
Äiti puhui siitä täynnä iloa.
Itsekin iloitsin ja sanoin: "Kiitos, Jumala. Viimein!"
Mutta mitä tapahtui?
Ihan kuin sisälläni olisi käynnistynyt ruohonleikkuri.
Se oli dramaattista ja voimallista. Se siirtyi päähäni.
Tajusin, että se oli henki, ja ihmettelin sitä.
Kerroin äidille, että demoni manifestoitui.
Käskin hänen rukoilla. Sanoin meneväni tapaamaan tohtori Kraftia.
Asuimme lähellä hänen toimistoaan Fullerin seminaarin kampuksella.
Menin hänen toimistoonsa. Hän oli kuuluisa ja hyvin kiireinen.
Hänen ovensa oli auki. Menin sinne. Hän nukkui.
Huusin: "Chuck! Minussa on demoni!" Hän heräsi ja sanoi: "Hyvä!"
Miksi hän niin sanoi? Koska hän oli aina innoissaan tilaisuudesta palvella.
Olimme siellä oppimassa.
Hän pyysi minua istumaan. Hän alkoi rukoilla: "Nimessä..."
Heti kun hän sanoi sen, hyökkäsin hänen kimppuunsa.
Yritin tappaa hänet.
Yritin saada hänestä kuristusotteen. Olin hänen päällään.
Hän oli ällistynyt ja yllättynyt.
Paras ystäväni, ja minä yritin tappaa hänet!
Sitten hän tajusi, että käteni eivät yltäneet.
Hän sanoi: "Katso" ja alkoi liikkua. Käteni liikkuivat tahdissa.
Minä tai demoni ei päässyt sen lähemmäs. En voinut kuristaa häntä.
Sanoin: "Selvä, mutta käske sen lopettaa." Hän käski.
Sitten hän alkoi ajatella. Hän oli professori ja opettaja.
Hän sanoi: "Eräs nainen Afrikasta haluaa oppia vapauttamaan.
Jos menemme kirjaston kellariin, voiko hän tulla seuraamaan istuntoa?"
Sanoin: "Kaipa." Olin järkyttynyt.
En ollut odottanut sitä lainkaan, lähinnä koska en tiennyt asioista.
En tiennyt perityistä demonisista voimista.
Menimme Fullerin kirjastoon.
Meillä oli huone syvällä alemmassa kellarissa.
Se oli betonia. Silloin pelättiin, että huuto tai kirkuna kuuluu.
Mutta nykyään voin rukoilla vaikka ravintolassa, -
eikä kukaan edes huomaa.
Kävelimme siis kirjaston läpi.
Tohtori Kraft tunnettiin. Oli koeviikko. Kirjasto oli täynnä opiskelijoita.
Kun kuljimme kirjaston läpi hissille salin takaosaan, -
hän kuiskaili ihmisille: "Rukoilkaa, aiomme vapauttaa."
Kun kirjastossa kuiskailee sillä tavalla ja sattuu olemaan tohtori Kraft, -
kaikki kääntyvät katsomaan.
Ja paholainen teki kaikenlaisia temppuja mielessäni.
Koin syyllisyyttä ja häpeää.
Tiesin, että kristityissä voi olla demoni, mutta nyt kyse oli minusta.
Sitten aivoni tekivät hauskan jutun.
Ajattelin: "Kaikki ajattelevat, että henkilö, jossa on demoni, -
kävelee perässäni, sillä hän on Afrikasta."
Tällaisia asioita mielessäni liikkui.
Menimme kellariin. Kraft pyysi minua istumaan.
Hän otti siunaamaansa oliiviöljyä -
ja yritti piirtää otsalleni ristin mutta ei pystynyt koskettamaan otsaani.
Kun hän yritti, kiemurtelin alas tuolilta.
Kiemurtelin pitkin lattiaa. Hän yritti saada minua kiinni.
Lopuksi hän sai minut nurkkaan ja piirsi otsaani ristin.
Tunsin kahdella tavalla. Tunsin, mitä demonit tunsivat, -
ja tunsin, mitä itse tunsin.
Demoneista se tuntui siltä kuin kuuma rauta olisi kärventänyt ihoani.
Minusta itsestäni tuntui siltä -
kuin otsaani olisi koskettanut ihmeellisin viileä pyhä vesi.
Koin samaa kuin demonit.
Kuulin, mitä demonit sanoivat.
Kuulin myös Pyhän Hengen ja koin Jumalan -
tässä temppelissä. Kristus on hengessäni, -
mutta mielessäni, tahdossani ja tunteissani oli linnakkeita, ovia -
ja paikkoja, joissa demoneilla oli oikeus asua.
Ja ne manifestoituivat, koska isäni -
oli eronnut vapaamuurareista.
Chuck nosti minut tuolille istumaan.
Hän alkoi haastatella minua. Selitin, että isäni on 32. asteen vapaamuurari.
Vapaamuurariliike on salainen kultti.
Heillä on kaikenlaisia salaisuuksia.
Joka tasolla pitää maksaa rahaa ja vannoa vala.
Valaa vannoessa päähän laitetaan huppu.
Joka tasolla pitää vannoa, -
että ei paljasta kenellekään seuraavalla tasolla tulevia tietoja.
Isä oli vannonut joka kerta, 32 kertaa.
Vala menee näin: -
"Jos paljastan nämä tiedot, -
leikattakoon perheenjäsenteni kurkut korvasta korvaan."
Se on kirous.
Hän oli kironnut perheensä.
Hän ei pitänyt sitä minään. Hänelle se oli vain jokin rituaali.
Hän oli kironnut minut 32 kertaa.
Kun tohtori Kraft selvitti, mikä henki se oli, -
sen hengen nimi oli murha.
Demoni oli monta kertaa yrittänyt tappaa minut, -
muun muassa äitini kohdussa.
Annoin anteeksi isälle ne 32 kertaa, -
jolloin hän oli kironnut minut ja perheen.
Se riisti demonilta vallan.
Se kesti vain kymmenisen minuuttia.
Hän ajoi sen ulos.
Ja olin täysin kunnossa.
Lapsilleen voi siirtää asioita, syntiä.
Ihmisellä on syntiperintö, joka siirtyy lapselle.
Voi saada syntiperinnön, lupia demoneille ja henkiä -
äidiltä, isältä, isovanhemmilta, kaikilta ihmisiltä sukutaustasta.
Se on yksi tapa saada demoni.
Sitä kutsutaan perintönä saaduksi.
Pahoja henkiä voi saada myös kiroamalla itseään ja muita, -
niin kuin isäni teki.
Sain jotain sukutaustastani, mutta hän oli kironnut meitä, -
ja se oli avannut elämämme demonisuudelle.
Sananl. 26:2:ssa sanotaan: -
"Kuin liitävä lintu, kuin lentävä pääskynen on aiheeton kirous: -
ei se toteen käy."
Itseään voi suojella. Sovittaa itsensä, tunnustaa syntinsä -
eikä lähteä mukaan syntiin.
Meitä voidaan kirota. Minua kirotaan koko ajan, -
mutta lähetän kiroukset takaisin parannuksenteoksi ihmisille -
ja tuomiona demoneille.
Hengen voi saada myös sisäisillä valoilla.
Monesti etenkin naiset, kuten se, jolla oli rinnassa kasvaimia, -
vannovat sisäisiä valoja. Hän oli vannonut: "En halua olla nainen."
Hän kirosi ruumiinsa. Kun vannoo valan, valalla on voima -
ja oikeus päästää demonisuus sisään elämään, -
koska vannoo valan. Ihminen ottaa vallan, eikä anna Jumalan vallita.
Henkiä voi tulla -
fyysisen, emotionaalisen ja seksuaalisen hyväksikäytön kautta.
Kahden ehdon pitää täyttyä, jotta demoni voi tulla.
Demonien pitää löytää sisääntulokohta.
Se voi olla kutsu tai emotionaalinen tai hengellinen heikkous.
Ja demoneilla pitää olla laillinen oikeus jäädä -
hengellisten lakien mukaan.
Demonit käyttävät Jumalan lakia Jumalan omia vastaan.
Siksi ne kiusaavat. Ne haluavat ihmisen rikkovan lakia -
ja ajattelevan, että sitä ei tarvitse tunnustaa Jumalalle.
Ei. Se pitää käsitellä, kun se tapahtuu.
Nämä ehdot voivat täyttyä -
yhdellä tai useammalla seuraavista tavoista.
Demonit tulevat kutsusta. Kutsu voi olla tietoinen.
Esimerkiksi meedio tai saatananpalvoja -
kutsuu henkiä sisäänsä asumaan.
Se on tietoinen kutsu.
On myös tiedostamattomia kutsuja. Se voi olla pitkittynyt viha, -
anteeksiantamattomuus tai pakonomainen addiktio.
Syntinen roska elämässä, miten elää elämäänsä.
Sen tekee tietämättään. Se kutsuu henkiä ihmiseen sisälle.
Myös joku auktoriteettiasemassa oleva voi kutsua henkiä.
Maailmassa monet lapset on vihitty jumalille.
Malissa on paljon fetissejä ja jumalia, -
ja niille vihitään lapsia.
Vanhemmilla on auktoriteetti. Auktoriteetti on todellista.
He vihkivät lapsiaan hengille.
Paavali sanoi, että epäjumalien takana on henkiä.
Olin Malissa Afrikassa. Menin kauppaan, jossa myytiin fetissejä.
Niitä oli joka riittiin ja elämänvaiheeseen.
Kun sikiö hedelmöittyy, -
kun lapsi syntyy, kun lapselle -
puhkeaa ensimmäinen hammas, kun pelto kylvetään, kun avioidutaan.
Joka elämänvaiheessa on jokin fetissi.
Sitä palvotaan ja sille uhrataan, -
jotta henget sen takana leppyisivät.
Kysyin mieheltä, mistä epäjumalat saavat voimansa.
Hän vastasi viisaasti, vaikka hän ei ollutkaan kristitty.
Hän sanoi: "Me annamme näille epäjumalille -
ja hengille niiden takana voiman."
Me annamme niille voiman.
Kysyin, miten. Hän sanoi, että uhraamalla linnun -
tai jotain aina kameliin asti. Se antaa hengelle voiman.
Se on totta. Kun tekee synnin epäjumalanpalveluksessa -
tai noituudessa, mikä on kapinaa, -
yrittää ottaa vallan ja manipuloida asioita -
demonisella tavalla, ja sen seurauksena demoni pääsee sisään.
Me kohtaamme paljon sitä, että meille tullaan emotionaalisesti rikkinäisinä.
Ihminen on voinut saada hengen, jos hän on joutunut uhriksi.
Olemassa on tilanteita, -
jossa ihmiset ovat uhreja tai tekijöitä.
Olemme kaikki satuttaneet muita ja meitä kaikkia on satutettu.
Olen hoitanut monia naisia, jotka on raiskattu -
ja joihin on sen kautta mennyt henkiä.
Heillä on oikeus vihaan, -
mutta se oikeus pitää luovuttaa Jumalalle.
Muuten he joutuvat vihollisen valtaan.
Anteeksianto on sitä, että antaa Jeesuksen olla tuon ihmisen tuomari.
Kun sen antaa Hänelle, -
et ole enää sen sitoma.
Jos pitää kiinni vihasta, -
Ef. 4:26―27:ssä sanotaan: -
"Vihastukaa, mutta älkää syntiä tehkö.
Älkää antako auringon laskea vihanne yli. Älkääkä antako perkeleelle sijaa."
Sana "sija" on kreikaksi "typos".
Sama sana on mm. sanassa "topografia".
Muualla Raamatussa sanaa "typos" tarkoittaa "paikkaa".
Esimerkiksi Joosefilla ja Marialla ei ollut "typosta", "sijaa", Betlehemissä.
Saatana menetti "typoksensa", "paikkansa", taivaassa.
Se tarkoittaa myös istuinsijaa.
Se on siis fyysinen paikka.
Koska ei käsitellyt vihaa vaan rypi siinä ja piti siitä kiinni, -
vihollinen sai laillisen oikeuden olla läsnä.
Se voi olla anteeksiantamattomuutta, hylkäämistä tai mitä vain syntiä.
Ellei sitä käsittele, kutsuu vihollisen sisään asumaan.
Millaisia oireita voidaan erottaa, jos jossakussa on demoni?
Kun hoidamme ihmisiä ja keskustelemme heidän kanssaan, -
heillä on usein toistuva ongelma, -
josta he eivät pääse millään eroon.
Minulla oli toistuva vihaongelma.
En pystynyt hillitsemään sitä. Se vain tapahtui.
Se voi olla merkki demonivoimien vaikutuksesta.
Parantumattomat emotionaaliset tai fyysiset haavat.
Sitkeä pelko tai sekaannus, -
ahdistus, syyllisyys, tuomio, joista ei pääse eroon, -
voivat olla merkkejä demonisesta vaivasta.
Sitkeä viha ja katkeruus, kuten minulla oli.
Lapsuudenperhe saattaa olla toimimaton, -
alkoholistiperhe tai väkivaltainen perhe.
Se on merkki siitä, että heidän elämässään vaikuttaa demonisuus.
Ihmiset, jotka eivät pysty muuttamaan tapojaan -
tai joilla on jatkuvia syntisiä tapoja.
Joskus ihminen tuntee demonien hyökkäyksiä tai häirintää -
esimerkiksi yöllä. Minä koin henkien hyökkäyksiä, -
koska niillä oli siihen laillinen oikeus.
Ne pelottelivat minua.
Ne halusivat tuhota minut, mutta Jumala ei sallinut.
Hän antoi niiden manifestoitua näyttääkseen, että jokin on vialla.
Usein ihmisen kotona näyttäytyy pahoja henkiä tai demoneita -
tai talossa on jokin poltergeist-ilmiö.
Joskus se voi olla epätoivon tunne -
tai täysi toivottomuus.
Itsepintaiset itsemurha-ajatukset.
Uskon, että itsemurhaan liittyy aina demonisuutta.
Ne haluavat Jumalan kuvaksi luodun ihmisen tuhoavan itsensä.
Lähes kaikkia itsemurhaa yrittäneitä, joita olen palvellut, -
ovat demoniset voimat ajaneet siihen suuntaan.
Kerron tästä yhden tapauksen.
Hoidin erästä miestä.
Jeesus palautti mieleen muiston itsemurhayrityksestä.
Se on aika raskas asia käsiteltäväksi, mutta sinne Jumala meidät vei.
Mies oli ollut Panamassa.
Hän oli aikonut ajaa autolla alas jyrkänteeltä -
Panaman kanavaan. Hänellä oli poikansa mukanaan.
Kun rukoilin, pyysin Jeesusta näyttämään miehelle -
ja palauttamaan muiston hänelle.
"Näytä, mitä hengen maailmassa tapahtuu."
Hän näki, että auto oli demonien peitossa.
Ne yrittivät päästä sisään.
Kysyin mieheltä: "Näetkö Jeesusta?"
Mies katsoi peruutuspeilistä ja näki Jeesuksen takapenkillä.
Jeesus on aina kanssasi.
Aina kun teet syntiä tai sinua vastaan rikotaan, Jeesus on läsnä.
Hän näkee ja ymmärtää, ja haluaa sinunkin ymmärtävän.
Mies kaasutti.
Hän näki Jeesuksen kurkottavan ja kuiskaavan jotain pojan korvaan.
Poika kääntyi, ja hän oli kääntynyt oikeasti.
Poika sanoi: "Isi, aiotko tappaa minutkin?"
Samassa isä pysähtyi. Hän vain pysähtyi.
Hän tajusi, että Jeesus oli puhunut pojalle, -
ja se oli estänyt häntä tappamasta heitä.
Pystyimme parantamaan tämän syvän sisäisen haavan, -
niin että hän saattoi vapautua.
Jos ihmisen ihmissuhteet katkeavat koko ajan, -
se on merkki siitä, että jotain on tekeillä, -
ja demonivoimat yrittävät ylläpitää kaavoja ja tapoja, -
koska se saa siitä voimaa ja valtaa ja se haluaa tuhota ihmisen.
Kaikenlainen seksuaalinen rikkinäisyys ja riippuvuus, pornografia.
Siinä on mukana demonisuus.
Voimakas tarve kontrolloida ihmisiä tai tilanteita.
Se voi olla kontrollin tai dominoinnin henki.
Mukana voi olla raivoa ja vihaa.
Kaikki okkultistinen toiminta. Se on ilmeinen.
Jos on mukana okkultismissa, noituudessa, uushenkisyydessä -
tai missä vain idän uskonnoissa tai väärissä uskonnoissa, -
avaa itsensä demonisuudelle, ja siitä voi tulla ongelmia.
Demonisuuden oireita istunnoissa tai henkilön elämässä -
ovat mm. jumalanpilkka-ajatukset. Monesti niitä tulee kirkossa.
Oudot ja eriskummalliset ajatukset.
Joskus ihmisellä on voimakas syyllisyyden tunne, -
itsepintainen ja loppumaton syyllisyyden tunne. Pelko.
Pelko on iso ongelma etenkin täällä Suomessa.
Voimakas halu paeta. Ihminen ei halua jäädä.
Monesti heillä on minua kohtaan vihaa. He ilmaisevat sen.
Usein he ovat sekaisin tai eivät tiedä, missä he ovat tai mitä tapahtuu.
Joskus on vastustusta tai kyvyttömyyttä -
palata johonkin tilanteeseen tai muistoon.
Usein he kokevat liikettä kehossaan tai outoja tuntemuksia.
Jotkut voivat yskiä, itkeä, vapista, -
vääntelehtiä, nauraa kummallisesti, jopa oksentaa. Emme salli sitä.
Seksuaaliset teot, muriseminen, demonikielet tai vieraat kielet.
Voi mennä ajantaju tai tajunta. Ihminen voi mennä transsiin.
Muistinmenetys, ei muista tapahtumia.
Jos ihminen kaatuu tai lähtee lentoon, hänessä on selvästi demoni.
Olen kohdannut sen. Edessäni istunut ihminen -
on lentänyt huoneen poikki seinälle.
Hänessä oli ilmiselvästi demoni.
Täällä Suomessa olen palvellut nyt 15 vuotta -
satoja suomalaisia miehiä.
Olen huomannut, että miehissä täällä on suomalainen demoniklusteri.
Olen törmännyt siihen aika usein.
Kerron nyt näistä hengistä, joita olen kohdannut.
Mieti sitten, mitä itse ajattelet siitä.
Olemassaolon pelko.
Näkyväksi tulemisen pelko.
Läheisyyden pelko. Ihmispelko.
Auktoriteetin pelko, hylkäämisen pelko.
Sitoutumisen pelko.
Olen kohdannut myös passiivisuuden henkeä.
Jessie Penn-Lewis kirjoitti erinomaisen kirjan.
Se on tuhtia luettavaa. Sen nimi on "Pyhien sota".
Hän kirjoittaa, että passiivisuus on hyvin vaarallista kristitylle.
Passiivinen ihminen antaa vihollisen valita puolestaan.
Jeesus tahtoo, että aktivoit tahtosi ja teet yhteistyötä Hänen kanssaan.
Hän ei tahdo, että olet passiivinen, sillä silloin -
vihollinen käyttää usein ihmisiä tai olosuhteita sinua vastaan.
Kohtaan myös vielä yhtä henkeä.
Olin Mongoliassa. Työskentelin buddhalaisten shamaanien parissa.
Kohtasin hävittämisen henkeä.
Henget halusivat viedä muistoni. Se oli pelottavaa.
Buddhalaisuudessa tullaan ei-miksikään.
Kristinuskossa tullaan kaikeksi Kristuksessa.
Olen kohdannut niitä henkiä täällä.
Ne tulivat Pohjois-Venäjän kautta ja sitten pohjoisen shamanismista.
Shamanismia harjoittaneissa on usein hävittämisen henki.
Siunaan sinua Isän, Pojan ja Pyhän Hengen nimessä.
Kääntäköön Hän kasvonsa puoleesi ja antakoon sinulle rauhan.
Jeesus pitää sinut turvassa.
Pysy Hänen luonaan. Mene läheisyyteen Hänen kanssaan.
Jos sinulla on ongelmia, hanki apua, -
koska on olemassa ratkaisu. Hänen nimensä on Jeesus.
Suomennos: TV7